Opkladi se momče i djevojče
<poem>
Verzija 1

Opkladi se momče i djevojče,
da spavaju, da se ne diraju.
Momče daje sedlo i đogata,
a djevojka đerdan ispod vrata.

To rekoše u đerdek legoše,
jedno drugom leđa okrenuše.
Momče leži kao ledenica,
a djevojka kao žeravica.

Kad je bilo oko pola noći,
progovara lijepa djevojka:
"Okreni se, ne okrenuo se!
Poljubi me, ne poljubio me!

Ja ne žalim đerdan ispod vrata,
nemoj ni ti sedlo ni đogata.
Mog đerdana popili hajduci,
a tvog đogu rastrgali vuci!"</poem>

<poem>
Verzija 2

Opkladi se momče i djevojče
da spavaju, da se ne diraju.
Momak daje sedlo i đogata,
a djevojka đerdan ispod vrata.

Opkladiše, u dušek legoše,
jedno drugom leđa okrenuše.
Do ponoći mirno mirovaše.
No kad bješe noći o ponoći,
zaplakala lijepa djevojka:

"Okreni se, ne okrenuo se!
Mrtva tebe majka okretala!
Kad ne žalim đerdan ispod vrata,
zašto žališ sedlo i đogata?
Tvog đogata rastrgali vuci,
a moj đerdan popili hajduci!" </poem>

Sevdalinke
Bošnjačke epske i lirske narodne pjesme